
PROOEMIUM 

• • » 

Contigit mihi tandem ad metam perducere 
studiorum curriculum. Vobis igitur Sapientissimi 
Celeberrimi ac Venerandissiroi Viri, quorum ju- 
stitia et judicio factum est, hac occasione gra- 
tes summas agere et mens et officium imritant. 
Nulla unquam Vestra de roe merita delebit obli- 
vio. Sapientiam, quam admiramur, gloriam, qua 
splendetis, in arcticas usque, licet et ibidem n- 
gentem, perferam regiones . Quum igitur mihi 
Vestro, Sapientissimi at Celeberrimi Vwi, consensu 
pandantur vitae civilis fores, jubent simul leges 
academicae, ut quoddam scientiae medicae argu- 
mentum excultum scriptis exararem, et typis man- 
darem; quapropter hisce satisfacturus prae cete- 
ris considerationem seligere lubuit: 

DE HAEMORRHAGIIS GENERATIM 

Art. I. 

DefinitiOy divisiones, sjmptomata . 

, Haemorrhagiae nomine venit, sanguinis , e pro- 
piiis vasis tum arteriosis, tum venosis effusio ab 
sanguis, et f U fluo. 

Prout autem sanguis vel e corpore per quam- 
que viam erumpit, vel in internas partes effundi- 
tur, haemorrhagia externa vel interna dicta est . 
Verum quum, quae interius fiunt sanguinis effu- 
siones, haberi soleant ut causae morbosae, ea- 
que plus minus graves pro majori, minorive effusi 
sanguinis quantitate, et pro varia partiura, intra 
quarum cavitates, et spatia effunditur, functione 
ac dignitate; hinc sab tiomine haemorrhagiae tan- 
tum comprehenduntur sanguinis ad exteriora cor- 
poris effusiones ; quum internae sanguinis effusio- 
nes tunc solum haemorrhagiae nomen obtinent, 
quando effusus prius in his cruor, mox ad exte- 
riores corporis partes quacumque ratione prorum- 
pit; magnam hic adtentionem merentur sangui- 
nis in organa profusiones latentes. 

Quum porro tantum absit, ut quodcumque san- 
guinis prottuvium constanter pro morboso haben- 
dum sit, ut interdum cum utilitate sanguinem 
profundi nonnullis in adjunctis frequentia testen- 
tur observata; nunc saluti, et oeconomiae anima- 
lis legibus ejusdem evacuatio quodammodo ne- 
cessaria sit, sicuti in sequiori sexu maxime con- 
tingit; hinc haemorrhagiae nomine propius venit 
apud Pathologos sanguinis praeter naturae insti- 
tutum sat insignis evacuatio, sive ex assuetis lo- 
cis majori copia, aut intempestive profluat, sive 
ex inassuetis ejiciatur cum aliis morbosis sym- 
ptomatibus . 

A locorum unde sanguis erumpit varietate , 
varium nomen obtinuit haemorrhagia uti: fiuxus 
sanguinis ex naribus epistaxis , rhinorrhagia ab 

aliis simpHciter haemorrhagia dicta est . Si e« 
pulmonibus sanguis profluat haemoptysis audit, 
vel pneumonorrhagia : haematemesis , vomitus cm- 
entus si ex ventriculo ; haematuria, seu cruen? 
tus mixtus si ex urinariis viis; haemorrhoidum j 
vel fluxus haemorrhoidalis nomine indicatur san- 
guinis ex haemorrhoidalibus vasis excretio: flu- 
xus sanguinis ex utero menorrhagia, methrorrhagia 
nuncupatur. 

Speciatim quoque stomachacae audit sanguinis 
fluxus ex gingivis: haemoptoe ex ore, et fauci- 
bus ; hepatirrhoea % vel fluxus hepaticus dicitur san- 
guinolcnti seri per alvum evacuatio: melaenam, 
vel morbum nigrum vocant quum per vomitum 
simul, et per alvum sanguinis, aut humoris san- 
guinolenti atri copiosa contingit ejectio. Rursus 
cjstirrhagia sanguinis ex vesica : urethrorrhagia 
ejus ex urethra egestionem significat, et sic por- 
1*0 : sudorem sanguineum raro admodum obser- 
vatum hoc anno in Clynico Patavino 1829 a me 
visum haematopedesim dixerunt. 

Multis modis a propriis vasis sanguinem extru- 
di tradunt Pathologi, idest i.° per dilatata vaso- 
rum ostiola : haemorrhagiam per anastomosim hanc 
vocant; a.° per diapedesim y quando per seceden- 
tes ab invicem fibras membranarum constituen- 
tium vasorum parietes sanguis transudat; 3.° per 
diaeresimy cum haemorrhagia contingit absoluta 
vasorum continuitate ex causa mechanica secan- 
te, pungente, lacerante; 4. 0 per diabrosim, seu 
continuitatem vasorum solutam a causa acri, ro- 
dentc; 5.° pcr rhixim, vel rhexim si vasorum ru- 

ptio continget a vi sanguitris ipsa violenter di- 
slendentis illata. Verum adnotante jam summo 
Burserio , sicuti diaeresis cum rhixi ideo con- 
venit , quod in utraque per vasorum solutionem 
violentam sanguis effundatur ; ita et anastomo- 
sis cum diapedesi quod in istis sine continui so- 
lutione sanguis exillet , aut transudet : etsi ta- 
men hacmorrhagias per diapedesim non ita fa- 
cile locum hahere posse suspicetur clarissimus 
Frank. 

Plures traduntur haemorrhagiarum divisiones. 
Prout scilicet primariam -constituit affectionem, vel 
alterius morbi soboles est aut sjmptoma , prima- 
ria y essentialis; aut secundaria , vel symptomatica 
dicitur. Ab eveniendi modo habitualis, vel acci- 
dentalis, periodica, vel vaga dicta est. Adventitia 
etiam nunc accidit, vel acquisita, nunc haeredi- 
taria. Acuta etiam, vel chronica dicitur a dura- 
tione. Traumatica vocatur haemorrhagia , quae a 
quocumque modo agente violenta causa produci- 
tur. Spontaneam vocare consueverunt, quae sponte 
ab internis causis exoritur . Neque omktenda hae- 
morrhagiae divisio in idiopathicam et sympathi- 
cam, sicuti non desunt observata, quibus epide- 
mico quasi genio haemorrhagiae dominari visae 
sunt. 

• Memoratae hic aliaeque traditae ab Auctori- 
bus haemorrhagiae divisiones etsi non conte- 
mnendae, tamen illa in primis cum ad phaeno- 
menorum aetiologiam assequendam, tum ad ae- 
quam curationem suscipiendam accomodata se se 
offert, qua in activam et passivam partita est, prout 



nerape, vel ab adauctis vasorum vitalibus viribus, 
vel ab hisce imminutis proficiscitur. Activa hae- 
mon hagia frequentissime diathesis infiammatoriae 
symptomata profert : juvenibus ac robustis ple- 
thoricis magis famiUaris haec estj ac vere potius, 
et aestate adgredi consuevit. Passiva contra de- t 
biliores, laxa solidorum compage praeditos cor- 
ripit, nullique parcit aetati, tempestati, vitae ad- 
junctis, quae tamen diversitates non impediunt 
quominus utraque indiscriminatim ex multiplici 
causarum actione quocumque in vitae adjuncto, 
et anni tempore locum habere queat. Neque py„ 
rexiae praesentia, vel absentia, unde etiam in fe- 
brilem, et non febrilem partita est haemorrhagia, 
suflScere videtur, ut activae a passivis haemorrha- 
giis secernantur; in his siquidem non semper de- 
sideratur febris, sicuti illae frequenter absque fe- 
bre decurrunt. Quare hac in re descissimus cum 
aiiis a Cullenio activas haemorrhagias ad pyre- 
xias, passivas ad apocenoses referente. . 

Non parvi demum facienda est haemorrhagiae 
distinctio ab effectibus salutaribus, vei noxiis in 
criticam et symptomaticam ; siquidem tanti haec 
interest in indicationibus statuendis, ut hac omis- 
sa, gravibus esse queat erroribus locus. 

Illud meminisse juvabit hacmorrhagiam ex aliis 
praeterquam ex uterinis vasis in sequiori sexu 
exortam, non raro catameniorum vicariam e.s.sc , 
sicuti de haemoptysi nobis contigit observare 
duobus ab hinc annis in Nosocomio Vindobo- 
nensi, et similia haemoptysis non minus, quam 
epistaxis, haemateraesis, haemorruoidalis fluxus, 

aut exstillantis etianfe* mammarum papilla cruo- 
ris, ceterarumque a consueta, ac naturali sede 
menstrui fluxus aberrationum plurima colligere li- 
cet apud Auctores observata. Id etiam constat 
de aliis sanguinis fluxibus quocumque in sexu: 
epixtaxis siquidem haemorrhoidalem fluxum eom- 
pensare visa est, et vicissim, et sic porro de aliis. 

Prodromis nonnullis praenuntiari frequenter 
consueverunt haemorrhagiae . Quum vero haec 
«igna varia omnino sint pro varietate partis , 
unde futura est haemorrhagia , singula idcirco 
expediendi"hic locus minus opportunus est. Id 
tantum nunc animadvertisse sufficiat: haemorrha- 
gias activas praecedere consuevisse sensum calo- 
ris, titillationis , pruritus, tensionis in parte, aut 
circum eam unde fluxurus est sanguis, aut in par- 
tibus consensuulibus: orgasmi, congestionis sae- 
pe antecedere indicia, pulsum plenum, durum 
tactu, aliquando (quod tanquam privativum futu- 
rae haemorrhagiae ex naribus praenuntium esse 
veterum docuit, et subsequens etiam confirmavit 
observatio) dicrotum. His accedunt horroris, aut 
frigoris sensus, jactationes, inquietudines, febris, 
praeterquamquod in illis, quae oculis patent, lo- 
cb, congestio, venarum inflatio, rubor etiam ob- 
servantur. 

Atque haec quidem omnia aliaque quamplu- 
rima peculiaria , et , prout sanguinis impetus ad 
caput, pulmones, uterum etc. dirigitur, varia 
quae contingunt pathemata manifeste evincunt, 
multa in haemorrbagiis activis esse cum in- 
flammationibus communia, quod magis compro* 

bat rejecti sanguinis indoles, ac frequens in hoc 
educto coriaceae crustae praesentia. Haec mogis 
confirmant haemorrhagiae pracpostere suppressae, 
intlammatio, hujusque in abscessum transitus: le- 
vamen ex raethodo antiphlogistica , et similia. Af- 
finitas verbo est inter inflammationes, et haemor- 
rhagias. Sedes enim (ad rem ait Sprengel) com- 
munis est in vasis capillaribus, eorum vi hacte- 
nus aucta, ut praetcr vapores, et particulas san- 
guinis propiores sanguinem ipsum accipiant, in 
haemorrhagiisque secernant. 

A htcr res se habet in passivis haemorrhagiis ; 
has enim vix ulla praecedunt signa congestionem, 
aut locales turbas ex adaucta vasorum vi arguen- 
da; enimvero repente saepe et inopinato, vel ex 
levibus acccdentibus causis, non raro sympathi- 
cis funditur sanguis, isque interdum non ex uno 
tantum , sed ex pluribus simul locis, et pulsus 
depressio virium languor, faciei, et totius corpo- 
ris pallor, frigus, et alia bene multa debilitatis 
concomitantur symptomata non semper ex ipsius 
ejecti sanguinis copia deducenda, quae affcctio- 
nem magis contumacem, ac periculi saepe ple- 
nam praesagiunt : sanguis in hac tenuis solutus, 
difficihu* concrescens emittitur. 

Jam vero quemadmodum plerisque in adjun- 
ctis haemorrhagia si nimis parca non sit, sa- 
lutaris est , tum relate ad universum corpus , 
tum respectu nonnullarum partium, quae nimia 
sanguinis quantkate, aut impetu gravantur ; ita 
nullo negotio patescere possunt damna, quae a 
largiore sanguinis amissione proficiscuntur , vel 



a languore vitali, viriumque omnium . s , 
ris, et reparatoris fluidi, vel a aubducto solidis 
partibus stimulo. Hinc functionum languor, de- 
pravatio, inertia, concidentia, ac demum omni- 
moda abohtio subsequantur necesse est, vel sal- 
tem in multiplicem chronicorum morborum cater- 
vam corpus tractu temporis trahatur, nisi oppor- 
tuno regimine, aptisque remediis obviam fiat. Vis 
quapropter motricis, vel sentientis perversio; lan- 
guoris et lassitudinis sensus; horrores, frigus, to- 
tius corporis pallor, sensuum hebetudo, hallucina- 
tio, capitis obnubilatio, spasmi, convulsiones, cor- 
pons modo fugaces ex levi motu exaestuationes, 
lipothymiae, sincopes, cordis palpitationes, pul- 
sus celeritas, frequentia, depressio, irregularitas, 
secretionum, excretionumque turbatio, secreto- 
rum, et excretorum major, vel minor a naturali 
mdole recessus, ac depravatio, macies, contabe- 
scentia, atrophia, aedematosae inflationes, hydro- 
pes exorta memorantur. JVec rara sunt exempla, 
quibus constat brevissimo temporis spatio aegro- 
tantem cum sanguine precipiti fluente unda, vitam 



amisisse convulsionibus frequenter scenam clau- 
dentibus. 

• 

Etsi tamen persaepe videre sit lente, ac sensim 
succedentem insignem etiam sanguinis jacturam 
absque tam gravi discrimine contingere . Ex his 
sequitur, pro vasorum unde sanguis fluit hia- 
tu, diametro, pro celeritate, ac impetu quo is 
ejicitur, pro varia partis, quae haemorrbagia la- 
borat, structura, functione, pro causae,quae hae- 
morrhagiam vei activam, vel passivam induxit, va- 

rietate, pro sexus, aetatis, irritabilitatis, sensibi- 
litatis, constitutionis, aliorumque adjunctorum ra- 
tione, varia omnino enasci pathemata, variosque 
ex haemorrhagiis effectus se prodere. Mirum et- 
iam quam faciie simplex animi pathema, quo me- 
ticulosi nonnulli repente prehenduntur terrore 
perculsi ab aspectu profiuentis etsi non multa co- 
pia cruoris in causa sit, cur in activis ipsis hae- 
morrhagiis, et robusto ceteroquin, ac bene valen- 
te corpore , brevi debilitatis , ac concidentiae sym- 
ptomata, syncopes Hpothymiae observentur ! Ex 
quibus patet, sedulo in omnes effectus esse in- 
quirendum non minus quam in ea, quae haemor- 
rhagiam praecesserunt, in hujus causas, in cor- 
poris habitum, temperamentum , ceteraque acgro- 
tantis peculiaria, ac privativa adjuncta, ut qui ce- 
teroquin tum in diagnosi, tum in curatione sub- 

repere possent, pro viribus devitentur errores , 

. . . 

art. n. 

Causae prognosis, 

Inter remotas haemorrhagiae causas veniunt ea, 
quaecumque sanguinis -impetum ad partem auge- 
re valent; tum multiplicia vasorum vitia; quibus 
addunt vitiatam ipsius sanguinis crasim , stimuli 
tum quicumque directe, vel indirecte vasorum 
actionem excitant, animi effectus vehementes, 
aromatum, ac spirituosorum abusus : lautiores 
epulae: plethora cum universalis, tum particula- 
ris, absoluta, vel respectiva: nimiae praesertim in 

non assuetis exercitationes, cursus veloces, equi- 
tationes praecipites, caloris, ac frigoris intensi 
actio, atmosphaerae repentinae mutationes, hujus 
pondcris imminutio, spasmi, ligaturae, corapres- 
siones, corporis positiones circuitum sanguinis 
praepedientes, stases sanguinis variae, congestio- 
nes, orgasmus, ferientes aliarum partium evacua- 
tiones sanguineaej vulnera, ulcera irritantia, acria, 
vario modo agentia; lapsus, ictus, concussiones 
inter magis ohvias occasionales hacmorrhagiae 
causas numerantur. Ex pcculiari vero vasorum 
textura, sensihilitate , mohilitate, irritabilitate , vi- 
gore, aliove vitio, et causarum speciali in deter- 
minatae partis vasa actione ita, ut nunc faciiius, 
eorum vi concitata, extra ipsa, his dilatatis, aut 
ruptis, profundatur sanguis, nunc eorumdem va- 
sorum imminuta resistentia difnciliua ceerceatur, 
ratio peti potest, cur unius potius, quam alterius 
partis subsequatur haemorrhagia , atque haec mo- 
do activa sit, modo passiva. 

Quoad pracdisponentes causas pertinet, sicuti 
temperamentum sanguineum, firma vasorum com- 
pages, et sanguinis crasis ad activas; ita tempe- 
ramentum lymphaticum, ac nervosum, laxa soli- 
dorum compages, vires a diuturnis morbis, vel * 
evacuationibus exhaustae, inedia, prava et dispe- 
pta alimenta, organica nonnulla vitia, dyscrasiae 
ad passivas haemorrhagias reddunt procliviores . 
Animadvertendum tamen, memoratas causas, quae 
aliquando ad haemorrhagiam praedisponuut, in- 
terdum etiam occasionahum vice funci. Pecuhare 
item vitae genus, non minus quam illud, cui quisr 

que navat, artis exercitiura, quo fiat, ut una po- 
tius, quani altera pars fatigetur, aut quoquomo- 
do debilitatem contrahet, uti et superstites ipsa- 
rum partium, organorumque debilitaxes ex prae- 
cedentibus causis auibuscumaue . imo iusamet 

x "' w * ■ w * ""^ * w ^— j • •^•— * ^ 

jam determinatae partis praegressa haemorrhagia 
in hanc quoque procliviores facit , unde frequens , 
artisque dein praesidiis demum saepe reluctans, re- 
cidiva . Id etiam observatione constat , pueritiam 
praesertim epistaxi, adolescentiam, et juventutem 
huic, et haemophthysi, virilitatem haemorrhoidi- 
bus , senectutem iisdem, nec non haematuriae fre- 
quentius subjici. Quod ad sequiorem sexum spe- 
ctat, etiam praeterlapsa aetate, qua generatim ca- 
tamenia solent subsistere , haud immunis a me- 
throrrhagia evadit in poaterum, sicut et ipsae ute- 
rum ferentes eidem cum proprio , et foetus discri- 
roine non raro subjacent. Hinc orta raethrorrha- 
giae distinctio in menstruam, in methrorrhagiam 
gravidarum^ et methrorrhagiam vetularum, quibus 
Ula addenda, quae vel immediate partui succedens 
profusa, brevi interdum puerperam exanimare va- 
let, vel subsequenti puerperu tempore multis de 
causis exorta non leve frequenter negotium fa- 
cessit . 

Ulud addidisse juvabir, haemorrhagias induci 
modo ab universi systematis vasorum vitio, modo 
a locali tantum, ncc raro contingcre, quemadmo- 
dum rite advertit Frank, et sumrai interest in cu- 
ratione attendere,in haemorrhagiis localem debi- 
litatem cum universali vasorum excitalione com- 
plicari . 

Ex memoratis multiplicibus causls vario modo 
agentibus , quae continget morbosa vasorum con- 
ditio, in qua 'liaemorrhagiae causa proxima (trau- 
maticis missis) queat reponi, haud ita facile sta- 
tui potest, ut nullus dubitationi relinquatur 1o« 
cus. Ulud interim constat, a vasorum vitalibus 
proprietatibus a naturali statu aberrantibus aetio- 
nem eorundem necessario diversimode adauctam» 
imminutam, perturbatam iri. lilud quoque novi- 
mus, causarum morbosarum actionem directam, 
aut indirectam, quocumque autem modo ipsae 
hanc exerant supra vasa, adeo variam esse, ut di- 
versi ex iisdem causis in oeconoraia animali pro- 
ducantur effectus. An non haec diversitas effe- 
ctuum, ab actione causarum, a vitiatis ipsorum va- 
sorum vitalibus proprietatibus derivanda ? Porro, 
si concipiamus vasorura vitiatas vitales propheta- 
tes cum roboris incremento conjungi, activae; si 
cum hujus decremento passivae haemorrhagiae 
causam proximam quantum hactenus proferre li- 
cet, non sine verisimilitudinis fundamento attin- 
gere posse videbimur. 

Ceterum qui fiat, ut ex stimulis supra vasa a- 
gentibus modo simplex congestio, modo inflam- 
matio, modo haemorrhagia producatur, modo 
haec lntiammationem subsequatur, aut praecedat? 
Cur saiutares nonnuraquara haemorrhagiae obser- 
ventur nonnullis in morbis, in quibus minima et- 
iam sanguinis jactura pertimescenda videretur? 
Cur, arte ipsa invita, nihilo tamen minus inter- 
dum sibimet constans natura sanguinem uberius 
fundere pergat, vel ex eodem, vel, si impediatur» 

minimam lucem mutuentur ; maxima tamen ex 
parte in intimis naturae pcnetralibus recondita 
adhucdum esse fateamur oportet, ita, ut ex non- 
nulhs tantum, quae magis obvia sunt, non tamen 
aeque constantibus phaeiiomenis illatae inductio- 
Des, probabiles utique conjccturas, non certam 
rei dcmonstrationem proferre saepe numero va- 
leant. 

Mmus conceptu difficile, frequentiores esse hae- 
morrhagias ex lllis partibus, quae molli , spongio- 
sa, rariori constant structura, copiosioi ibus vaso- 
rum sanguineorum propugimbus sunt instructae, 
ac minus lirma mtmbrana obvelatae. Minor enim 
jnuenti sanguini resistentia oppouitur, sensibilio- 
ra vasa stimulorum actioni magis patent, uberius 
sanguis appetit, capillare systema obruit, indeque 
erumpit. Sane frequentiores haemorrhagiae in 
partibus mucosa membrana obductis, naribus, 
bronchiis, ventriculo, intestinis, vesica urinaria, 
utero, vagina. Interim non inficiandum, cognitam 
nunc vim illam, quam turgorem vitalem dicunt, 
non minimum conferre ad haemorrhagiae ortum, 
et aetiologiam explicandam illis in partibus, in 
quibus a stimulorum attione turgoiis hujusmodi 
phaenomena evideutiora sunt. 

INeuue etiam valde ambigendum esse videtur, 
quin ad illorum opinionem actedamus, qui spon- 
taneas haemorrhagias ex interna maxime causa 
proficiscentes per morbosam exhalaUonem locum 

habere contendunt, ut jam Burserius ipsc innuis- 
se videtur, dum haemorrhagiam per anastomosim 
locum habcre inquit per dilatationem arteriolarum, 
-factam, per impetum sanguinis, vel canaliculorum 
laxitatem, vel onticiorum atoniam. 

Quamvis ergo ab internis haemorrhagiae cau- 
sis vasorum rupturam expungendam non esse ul- 
tro largiamur; haemorrhagias tamen absque ulla 
ipsorum vasorum solutione contingere pronum 
est concludere et explicare, quod de activis et 
passivis intelligendum est. Entm vero, praeter- 
quam quod raultum differunt conjuncta, quae hae- 
raorrhagias a sauciatis quocumque modo vasis 
enatas comitantur ac consequuntur, multa pro- 
fecto sunt, quae aliarum originem absque vaso- 
rum laceratione testantur. Huc spectant praeser- 
tim signa, spontaneas haemoiThagias praecedcntia, 
sanguinis evacuatio per vices tacta, modo sup- 
pressa, iterumque renovuta, alias suppressa in 
una parte, apparens in alu: nervosae actionis 
raanifestus influxus in his excitandis , aut si- 
stendis: nullum omnino cicatricum, aut erosio- 
nis indicium per autopsiam detectum io partibus, 
in quibus frequentius subsecutae sunt haemor- 
rhagiae j an non sane» ut animadvertit Bichat, ci- 
catricum iniinitam congeriem uterus exhiberet m 
proveclis feminis? Refragatur tamen centiesrepe- 
tita in hanc rem inquisitio. 

Utrum plerisque in adjunctis ipsorum vasorum 
spasmus ex variis nec semper cognkis, nec sera- 
per adeo iacile explicabili modo agentibus Cfttt- 
«s extiutus aliquam conferat symbekun ad phae- 

nomenorum nonnullorum , quae haemorrhagias an* 
tecedunt, comitantur, aut subsequuntur ; aetio- 
logiam assequendam non desunt qui opinentur, 
atque affirmativam ideo amplectantur opinionem, 
quod spasmus cum roboris incremento, aeque ac 
cum decremento consociari queat. 

Atque hactcnus allata de haemorrhagiae aetio- 
logia pro munere adumbrata sufficiant. Praeci- 
pua rationum momenta, quibus haec innititur dor 
ctrina cum illis collata, quae pathologicae docent 
observationes eo ducere possunt, ut quae saltem 
probabiliores sint, et oeconomiae legibus consen- 
tanea, assequi liceat, 

Ex illis, quae de haemorrhagiae divisionibus, 
symptomatibus, causis, et speciatim de effectibus, 
qui haemorrbagias subsequuntur dicta sunt , plu- 
ra jam licebit eruere ad earumdem prognosim 
spectantia . Hanc vero ex omnibus diligenter 
consideratis compositisque tum inter se , tum 
cum aegrotantis constitutione, aetate, sexu> ce- 
terisque adjunctis non solum eruendam esse nunc 
innuisse sufficiat, sed diligentcm habendam es- 
se rationem tum temporis , quo fiuit sanguis, 
tum loci, unde fluit, nec non qualitatis, et quan- 
titatis ejusdem sanguinis , celeritatis, et impe- 
tus, quo ejicitur, eorumque omnium, quae inr 
de consequuntur tum in universo corpore, tum 
in singulis partibus, phaenomenis atque effecti- 
i>us. 

Skuti autem plurima sunt inter prognostica si- 
gna, quae singularum partium haemorrhagias pro- 
^ius rcspiciuut, barumve prwatiica fere suntj illa 



ideo suo quaeque loco expendendi opportunior 
erit occasio. 

IHud generatim statui posse videtur, activas hae- 
morrhagias, nisi modum excedunt, haud ita gra- 
ve per se facessere negotium, imo metuendum 
saepe esse, ne praepostere cohibitae majori esse 
queant detrimento ; passivas vero magis esse per- 
timescendas, maxime si ex generali vasomm de- 
bilitate prohciscantur. Quod si ex locali tantum 
debilitate exorta fuerit haemorrhagia , quamvis 
non careat discrimine ex insigni sanguinis jactu- 
ra; ahas tamen, quum vel alterius evacuationis 
locum tenet, vel habitualis facta est minorem in> 
cutit metum, neque interdum absque utilitate es- 
se potest. 

ld quoque sat patet, eo majus periculum ex 
haemorrhagiis impendere , quo ex insignioribus 
vasis contingunt, quo profusior, ac breviori tem- 
pore fit sanguinis eruptio: si io exhaustis cor- 
poribus, teneris infantibus, gravidis, senibus, lo- 
cum habeant; et vicissim si ab organico vitio so- 
bolescant artis auxilio refractario, si sanguis te- 
nuis, solutus ejiciatur: si autem vires hinc magis 
decrescant, pulsus concidat ac deficiat, extremi- 
tates frigus prehendat, syncope crebro invadat, 
convulsiones accedant, proximi pericuU jam ple- 
na res est. 

Ex contrariorum lege sat manifestum fit, quan- 
do meliorem fas sit praestolare eventum . Notare 
tamen expedit lipothymias exoptatas esse; ipsum 
enim succedens animi deliquium ab insigni san- 
guinia profusione in causa interdum est, cur si- 

•tatur haemorrhagia, et sanguis ipse ex vis vasa 
moventis defectu concrescat, ac sihimetipsi non 
raro praecludat viam, vasis fortasse etiam ipsis a 
spasmo constrictis: hinc est cur bono interdum 
omine contingat animi deliquium in activis maxime 
haemorrhagiis , quod jam aJvert.it summus Hip- 
pocrates inquiens : sanguinis venarum suppressio- 
nes faciunt animi deliquium, figura alterata, in- 
terceptio, lineamentum intortum, appositio, de- 
ligatio, facile explicatur. 

A R T. IIL 
Curatio. 

Ut aequa et rationalis haemorrhagiae curatio 
suscipiatur, vaviae sese offerunt indicationes, qua- 
rum, quae propius ad speciales haemorrhagias spe- 
ctant, illas tantum , quae generalem medendi me- 
thodum respiciunt, nunc prosequemur. Et i.° qui- 
dem numquam fugiat oportet diligens contem- 
platio naturae ipsius conatus, unde constet, utrum 
ex sanguinis fluxu salutarem in oeconomia ani- 
mali mutationem ipsius vires moliantur: ex quo 
consequitur naturae opus nullo modo tunc esse 
turbandum; noxium enim profecto foret haemor- 
rhagiam hoc in casu sistere. Quemadmodum ve- 
ro neque semper licet aequum omnino assequi 
naturae Yirium gradum, ita ut modo impares hae 
sint, alias causae accedant ipsius nisum turban- 
tes: modo ipse sanguinis fluxus, qui sub certo 
moderamine adauctam vasorum vim infringit, vel 

turbatum sanguinis circuitum restituit, vel aiia in 
functionibus impedimenta removet , causasque 
morborum interdum gravissimas avertit, sibi ta- 
mcn relictus ad necem usque produci queat ; per- 
spicuum est quanti intersit ad haec omnia ex an- 
tecedentibus,inhaerentibus, et consequentibus de- 
ducenda attendere, ut vel conamini naturae ipsius 
obsequamur, vel causis quae lpsius actionem eli- 
dunt , removendis infringendisque nitamur, vel 
hacmorrhagiam, quae vires pcssumdat, compesce- 
re satagamus. 

Itaque si sermo sit de haemorrhagiis activis, 
quae in sano ac robusto corpore contmgunt, quo- 
tiescumque modum non excedunt, antiphlogistica 
tunc methodus adhibenda est. Corporis scili- 
cet, et animi quies, opportuna corporis positio, 
atmosphaerac circumambientis prudens refrige- 
rium, diaeta tenuis, potiones acidulatae, nitratae, 
alias mucilaginosae , clysteres pro re nata, aut 
blanda, si non vetet haemorrhagiae sedes, ecco- 
protica, devitatio verbo eorum omnium,quae va- 
sorum jam nimis incitatam actionem adaugcre va- 
lent, eorumque admotio,quae aliorsum stimulum 
revocare possunt, ea sunt quae omnem saepe cu- 
rationis paginam absolvunt. 

Quod si cum plethorica constitutione , tempe- 
ramento sanguineo, aetate vigente, pulsuum ro- 
bur, durities, congestionis, aut futurae effusionis 
in ahquam internam partem adhuc subsit metus, 
ad venae sectionem confugiendum est. Sanguinis 
autem ducendi copiam, et loci unde ipsum du- 
cere expediat electionem, aegri vires, aetas, puk 

suum robur, sedes haemorrhagiae causaium, un- 
de orta est, cognitio, ceteraque adjuncta indica» 
bunt. Profecto sedis haemorrhagiae rationem ha- 
bendam essc , non minus quam ei fectuum , qui in- 
pecuhari parte possunt ab eadem inde nasci, mo- 
nent coidati cliniri. Hinc lit, ut eo liberalius et 
fidentius ad sangumis missionem confugere prae- 
stet, quo major est partis dignitas-, et quo gra* 
vius inducitur congestionis, effusionis, aut alte- 
rius laesionis in ipsa parte periculum. Hinc est cur 
haud etiam insignis cruoris quantitas e pulmone 
rejecti, ceteris paribus, facilius phlebotomiam ex- 
poscat, quam epistaxis etsi uberior: cur minus 
evidens sit hujusce auxilii necessitas in haemor- 
rhoidali fluxu, quam in haematuria, faritius vicis- 
sim locum habeat in hac, quam in methrorrhagia. 

Sicuti autem, ut jam animadvertimus non ra- 
ro , vel ab ipso haemorrhagiae cxordio animi de- 
liquia , atiaque virium concidentiam mdieantia 
symptomata facilc prehendunt, cavendum maxi- 
me, ne haec a simplici animi pathemate produ- 
cta, adeo faciie imponant, ut a venae sectione 
ceteroquin indicata detorqueamur cum aegrotan* 
tis discrimine. Quare ejus generis pathemata se- 
dulo distinguas oportet ab illis, quae profusan* 
jam nimis sanguinis efiusionem subsequuntur ». 
Hinc quocumque in casu ad aegri moralem conr 
ditionem attendendum quoque est, ut, dum op- 
portuna adhibentur auxiiia, eodem etiam tem- 
pore ejusdem leniatur animus , aut, oppositis 
prudenter excitatis animi pathematibus, erigatur, 
quo ipsius metum moderari, aut excutere fas nu 

Quod si sermo sk de animi deliquiis, quae sub- 
sequuntur cessantem jam haemorrhagiam, caven- 
dum tunc ne, validioribus praepropere stimu- 
lantibus in usum vocatis, denuo vasorum nimis 
incitata actione , haemorrhagiam quoque revo- 
cemus. Interim vero in sanguinis missione cele- 
branda id semper cavendum, ne fortasse, quod 
adhuc superest virium , exhauriatur , atque in 
chronicam aegritudinem aeger praccipitetur. Rur- 
sus notare expedit, sedis haemorrhagiae non mi- 
nus quam causae , unde exorta est, aut susti- 
netur, tum symptomatum adjunctorum contem- 
plationem eo ducere, ut cliiucus statuat locum, 
unde sanguinem miuere potius expediat, prout 
nempc vel universalis systematis excitatae actioni 
est occurrendum, vel ipsius partis aflectioni pros- 
piciendum, vel ab affecta parte ad aliam sangui- 
nis impetus est deducendus . Hinc est cur remota- 
rum partium tepida balnea, fotus, fnctiones, CU- 
curbitularum apphcatio saepe nwgue emolumen- 
tum attulisse visa suntt An huc etiam faciunt 
bypecacuanae, nec non tartari emetici refractae 
doses in nonnullis haemorrhagiis rommendatae ? 
An haec remedia, ut et digitalis, systematis va- 
scularis vircs inlirmando aguut? 

A suppressis, aut imininutis habitualibus san- 
guinis evacuationibus non raro in altera parte ex- 
oritur haemorrhagia, et majori saepe cum discri- 
mine: tunc fluxus ad pristmam sedem revocatio 
in votis habenda, sanguinem ad illarum partium 
wasa allicieudo, unde fluxus continuat. Ita sup- 
pressum ex. gr. haeoiorrhoidum fiuxum, hirudi- 

nurn ope ciendum, inde exortam haemophthisira , 
haematemesim compescere nonmus. Illud demum 
ohservatione compertum est, summi qnandoque 
interesse, spontaneam haemorrhagiam magis omi- 
nosam in artificialem vertere, qua quidem ratione 
id licet obtinere, ut sensim juxta indicantia, im- 
minuto impetu ex parte affecta, circuitus aequi- 
librium restituatur, ex quo uno turbato non raro 
pendet haemorrhagia . Pracdispositio demum tol- 
latur. Sane oculatus clinicus, qui opportunis san- 
guinis detractionibus prudenter institutis, et apto 
imperato regimine didicit universalem, aut loca- 
lem plethoram avertere, variasque arcere causas, 
quae vasorum actionem directe, aut indirecte ex- 
citare valent, et sanguinis circuitus obicem po- 
nere, is etiam frequenter haemorrhagiae recidi- 
vam praecavebit. 

Quemadmodum vero plurimum sperare licet a 
naturae auxiho in activis haemorrhagiis , aliter 
profecto res *e habet in passivis. Quamvis istae 
habituales jam factae, aliquando intemerata sani- 
tate, an etiam quodam cum levamine contbgere 
animadvertentur 5 vix tamen non semper contu- 
maces factae, levique de causa renovatae perni- 
ciosam intentant ruinam. Adde quod saepius pro- 
fusa usque et usque sanguinis copia promptum 
exposcat auxilium, ne antequam in causas, et ad- 
juncta roethodicam curationem indicantia inqui- 
rere fas sit, extremum subsequatur fatum. To- 
nica et adstringenti praesertim vi donata remedia 
foris et intus administranda ea sunt, ex quibus 
earundem curationem auspicari praestat. Non dif- 

fitebimiir promptius et tutius ad sistendas hae- 
morrhagias auxilium haberi ab adstringentibus 
quum ipsi parti immediate applicantur; verum ne- 
que observationibus refragatur quaecumque sit 
(quae procul dubio non una in omnibus est ad- 
stringentibus dictis) agendi ratio, eorundem effe- 
ctus in ceteris casibus ; quod quidem etsi per 
consensum generatim id explicandum censeanr, 
non desunt tamen qui opinentur nonnullorum re- 
mediorum ingestorum principia a chyliferis vasis 
absorpta integris suis viribus sanguinem subire, 
cujus interventu supra partes afiectas actionem 
mox exerceant. Yerumtamen his missis, conclu- 
dere sufficiat cum cL Gregory, qui/dum fatetur 
parum constare qua ratione agant adstringentia 
intus propinata, ait: Nec multum reftrt dummodo 
effectus ipse certus sit y eorumque natura et admini- 
stratio satis perspecta. 

Plures recensentur substantiae inter adstringen- 
tia. Acida generatim huc referuntur, tum vegeta- 
bilia, tum mineralia; huc frigida, glacies; familia- 
ris siquidem, et sat nota est utilitas ex frigidorum 
inspersione, vel ex spleniorum; ipsa, vel oxycra- 
ta, aut aceto madidorum applicatione in parti- 
bus, aut circum eas unde sanguis crumpit. Hinc 
frigidae aspersiones in remotis partibus factae; ut 
et fotus, lotiones, immersiones mirum in modum 
juwsse visae sunt. Huc quoque terreae quam- 
plurimae, et metallicae substantiae : huc plantae 
permultae, earumve succi, fructus, cortex : huc 
dcmum spectant composita remedia quampluri- 
ma, quae in variis pharmacopaeis prostant, pul- 

veres, pilulae, tincturae, aquae, electuaria stypti- 
ca ideo appellata, quorum electionem, utendi mo- 
dum , et exploratam quantum datum est agendi 
rationem non sccus ac dosim ex materiae medi- 
cae institutionibus haurienda, peculiaris quicum- 
que casus edocebit, ut vel seorsim, vel plura si- 
mul inter se, vel aliis sociata varia formula pro 
opportunitate propinentur. 

Inter vegetabilia commendantur praesertim suc- 
cus catheca ( terra japonica) , gummo-kino, san- 
guis draconis, cortex peruvianus, ac, pauco pe- 
nes nos saltem abhinc tempore, rathaniae radix 
valdopere apud Hispanos celcbrata, ejusdemque 
extractum: inter indigena vero praeter acetum re- 
censentur cortex quercus, granatorum, hypoco- 
stani, salicis, quibus addunt petula rosarum ru- 
brarum, mala cidonia, plantas alias, uti sunt plan- 
tago, urtica semperviva, tormentillae , et bistor- 
tae radix, acerbi nonnulli fructus, alia, quibus ta- 
men ea non inest vis ut in sistendis gravibus hae- 
morrhagiis iisdem solis tidendum sit. Ceterum, 
notante laudato Gregory, medicamenta adstrin- 
gentia, quae ex frugibus desumuntur, facile et si- 
ne periculo, vel largius, vel parcius secundum 
ipsorum facultates ab aegris possunt comedi, eo- 
rumque usus diu continuari. 

Inter mineralia adstringentia memorantur varia 
ferri oxyda, et nonnulla ejus praeparata, quae in- 
ter, ferri sulphas, acidum sulphuricum, vel per se, 
vel aqua dilutum, vel appropriatis basibus nuptum, 
aut alkoholi sociatum, quo spectat aqua Rabellii 
dictis decoctionibus, vel tincturis recepta. Maxi- 

mo vero jure celebratur, ut adstringens eflkan.s- 
simum alumen, seu sulphas aluminae cum potas- 
sa . Vix in usum veniunt acidum nitricum, ac mu- 
riaticum. Quod vero spectat ad zincum, plum- 
hum et cuprum, quorum nonnulla praeparata, ut 
adstringcntia commendantur , ejus generis non 
censentur, ut istis quoad usum internum tuto li- 
dere prudentioris sit: hinc est cur haec remedia 
ad usum externum releganda esse censeat cl. Car- 
minati, et cl. Frank asserat se ipsum in alumine 
magis, ac in cortice peruviano fiduciam collocare. 

Animale regnum praeter ammoniacam, quam 
extra cum ulilitate adhibitam fuisse ad sistendas 
haemorrhagias testantur observationcs, gelatinam 
etiam suppeditare adstringenti proprietate non dc- 
stitutam, quam ubi alimentum medicamentosum 
frequentius adhiberi posse non diffitendum. Aqua 
sperniolae olim valde celebrata , nunc paene 
exolevit, sicuti paiiter alia quamplurima, ut sunt 
bolus armena, terra lemnia, terra sigillata, et simi- 
ba, nisi immediata sit horum actio in partem un- 
de sanguis tiuit, quo faciunt, fuligo, agaricus quer- 
cinus, cetera mechanica potius fortasse vi, mea- 
tus nimirum obturando . exsiccando. absorbendo 
agentia . 

Inter composita , quorum vix finitus est nume- 
rus, penes varios medicamenforum codices cele- 
brem oUm famam obtinuerunt pilulae adstringentes 
compositae ex alumine, et sanguine draconis; 
huic mox gummi-kino substituendum esse alii 
maluerunt. Profecto non est cur hujusce reme- 
dii usum reprobemus, dosi scrupuli unius ad 



Digitized by 



scmidrachmam, vel scrupulos duos pro opportu- 
nitate repetita. 

Suam quoque merentur laudem aquae stypticae 
dictae, quarum parandi formula multiplex est apud 
auctores, earumque propterea varia est dosis qua 
exhiberi debent interno usui, prout varia est eo- 
rundem efficacia, tum ratione substantiarum com- 
positionem ingredientium, tum ratione menstrui 
insumpti in iisdem parandis; binc est cur internus 
nonnullarum usus vel relegandus sit, vel caute- 
las requirat, et probe prius comperta esse de- 
beat vaiia earundem compositio ab auctorum ob- 
servationibus, qua decet prudentia colligenda . 
Solet interim usu etiam intemo praescribi apud 
nos aqua styptica Liborii Valentini, Romana et- 
iam dicta cujus compositio olim arcana , nunc 
penes omnes pharmacopolas generatim nota sot 
est, ut in promptu sit ad opus, quaeque plu- 
ries feliciter cessit aquoso aliquo vehiculo rece- 
pta, dosi drachmae semis ad drachmam unam, 
aut duas per intervalla sumpta, ac prout opus, 
repetita. Ceterum gossypio, linteisve excepta ex- 
terius applicatur, et pro opportunitate syphonis 
ope injicitur, aut turundae ipsa imbutae introdu- 
citur in partcs ad quas datur accessus. 
. Quae de corporis animique quiete, opportuna 
corporis positione, atmosphaerae temperiae, cau- 
sarum sedula devitatione, stimulis per frictiones, 
fotus, cucurbituias ad remotas partes deducemiis 
diximus, huc quoque quadantenus referenda sunt, 
habito tamen semper respectu ad vires, consu- 
tutionem, ceteraque adjuncta. Huc eUam spe- 



ctare videntur epispastica, ac rubefacientia , able- 
gatis tamen cantharidibus, quandocumque sermo 
est de haemorrhagia illorum organorum, quae i- 
psarum usum manifeste contraindicant. Gausarum 
itidem moralium si quae sunt, maxima est ha- 
benda ratio. 

' In passivis haemorrhagiis pronum erit concipe- 
re, ejus generis requiri diaetam, ut viribus ser- 
vandis erigendisque prospiciatur alimentis nutrien- 
tibus, eupeptis, ea quantitate quam stomachus 
facile ferat, et aegri adjuncta exposcant, illis se- 
lectis tum alimentis, tum, prout opus, condimen- 
tis, quae tonica, aut etiam adstnngenti quadam 
vi pollent, quo spectant crassiora juscula, ac 
praesertim gelatmae; tum prudens adstnngen- 
tium, et aromatum usus, uti et vini mcraci, ac 
potius austeri: eodem tempore etiam curandum, 
ut morbose sensihihtatis excessui medeamur. Hinc 
est cur nenina, antispasmodica atque opiata suum 
merito frequenter inveniant locum vel per se, vel 
tonicis, adstringentibus sociata. 

Ahter ac diximus de activis, sentiendum est in 
passivis de venae sectionibus: in his enim ulte- 
riori sanguinis jacturae parcendum ; si autem ser- 
mo sit de casu in quo spes sit futura, ut sangui- 
nem ex sana minus incommoda sede ducendo, 
hujus tiuxum a nobihore parte compescere, aut 
praepcdire datum sit, id dabimus utique, servatis 
semper illis cautionibus, quae prudentem, et ocu- 
Jatum clinicum numquam fugere debent, ne in 
tanti momenti auxilio praescribendo jam enerva- 
tae vkes magis pessundentur. 

Quod ad prophylaxim haemorrhagiae passivae, 
quamvis haec tum in appropriato regimine, tum 
in non intermisso tonicorum, et acUtringentiura 
usu generatim consistat; haud tamen unquam o- 
mittenda contemplatio causarum , quae vel supra 
universum systema, vel supra determinatam par- 
tem quocumque modo agentes facilem baemor- 
rhagiae recidivae occasionem praebere possunt, 
aut visae sunt; his propterea arcendis infringen- 
disve juxta cujusque causae naturam auxiliis omni 
ope adlaborandum est. 

Quod ad ceteras pertinet indicationes , quae in 
baemorrhagiarum curatione passim sese exhibent, 
quomodo illis satisfacere expediat ex peculiaribus 
adjunctis, et singularibus casibus morbosisque 
complexibus non hic recensendis decernere fas 
e*it. Quare si purgantibus, emeticis, paregoricis, 
ceteris locus hat, prudens videbit medicus, qui 
pariter ex attenta omnium adjunctorum inquisi- 
tione haud difficile eruet, quando haemorrhagia 
(raro non tamen desiderata, imo nobis ipsis pau- 
cis abhinc mensibus obvio exemplo) sub inter- 
mittentium febrium larva decurrens, eamdem ac 
istae sibi vindicet curationcm . 

Postremo loco monebiraus i.° in suppressione 
haemorrhagiae , quae in acutorum morborum de- 
cursu contingit, caute incedendum esse , nisi quan- 
do modum excedunt, aut ex locis contingunt pe- 
riculosis; hae siquidem a salutari naturae molimi- 
ne saepe excitantur; imo etiam haemorrhagiae 
per ipsa morborum initia cum levamine contin- 
gere possunt; 2. 0 In haemorrhagiarum curatione 

rationem semper babendam esse causarum loca- 
lium, ut sunt ex. gr. polypi, carcinomata, calculi, 
eorumque omnium, quae sanguinis liberum circui- 
tum impedire valent, aut ipsa quocumque modo 
laedere vasa; eodemque tempore non parvi inte- 
resse ad dyscrasiam, si quae viget, attendere quae 
cum haemorrhagia conjungitur, aut qua foveri, 
ipsam probabile est, ut quae dyscrasiae indoles 
exposcit remedia adhibeantnr, quorum omnium 
cognitioni symptomaticae haemorrhagiae cura- 
tio innititur; 3.° Summi quoque omnino mo- 
menti esse inquirere, utrum sympathica haemor- 
rhagia, ut illis tiat locus remediis, quae devincen- 
dis causis apta sunt, unde illam exortam esse 
constat, aut foveri posse compertum est . De- 
mum quando compressioni, ligaturis, suturis lo- 
cus fiat, haud difficile erit decernere; his enim 
in casibus ad chirurgiae consilium, et opus prae- 
stabit confugere . Ceterum ex hactenus allatis sat 
constare potest, victus rationem, corporis varium 
exercitium, caeli prout opus mutationem, alimen- 
torum, potuumque electionem ita aptanda esse, 
ut non solum ex haemorrhagiae indole, causa, ac 
sede, sed ex aetate, temperamento , consuetudi- 
ne, tolerantia, idiosyocrasia, ceterisque, si quae 
sunt, peculiaribus aegri adjunctis, quae magis ac- 
commodata sint, eruantur. 

T H E S E S 



I. 

Intellectus humanus vix unquam sperare potest, 
morborum naturam in sphaeram cognitionum 
suarum pertraherej nihilo minus totis viribus 
ad hanc eruendam adlaborandum est. 

II. 

Homoeopathia debite in usum tracta , in allopa- 
thia citra dubium magnae esset udUtatis. 

III. 

Methodus medendi expectativa suo loc.o in clini- 
cis aptissima est ad formandos medicos. 

IV. 

Non contra morbos, sed contra vires diriguntur 
medicamenta. 

V. 

Arsenici virtus in nonnullis febribus intermitten- 
tibus china superior est. 

VI. 

Nullam chirurgicam operationem graviorem abs- 
que medicorum consilio iieri debere, consultius 
foret . 

